turjo4nis/wikipedia-bn-dump-20250701 huggingface dataset:
নিম্রত কৌর

নিম্রত কৌর (; জন্ম ১৩ মার্চ ১৯৮২) একজন ভারতীয় অভিনেত্রী। তিনি ক্যারিয়ার শুরু করেন প্রিন্ট মডেল হিসেবে এবং পরে থিয়েটারে অভিনয় করতে আরম্ভ করেন। কয়েকটি ছবিতে সংক্ষিপ্ত উপস্থিতির পর কাউর অভিনয় করেন অনুরাগ কাশ্যপের পেডলার্স চলচ্চিত্রে যেটা ২০১২ কান চলচ্চিত্র উৎসবে প্রদর্শিত হয়। এরপর আসে ইরফান খানের সাথে তার ব্রেকথ্রু অভিনয়ে দ্য লাঞ্চবক্স, সমালোচকদের প্রশংসিত নাট্য চলচ্চিত্রটি ২০১৩-র কান চলচ্চিত্র উৎসবে দেখানো হয়।

২০১৫ সালে কৌর আমেরিকান টিভি সিরিজ হোমল্যান্ড-এর চতুর্থ সিজনে পুনরায় ইন্টার-সার্ভিসেস ইন্টেলিজেন্স এজেন্ট তাসনীম কুরেশীর চরিত্রে অভিনয় করেন। এরপর তিনি অক্ষয় কুমারের সাথে অভিনয় করেন যুদ্ধভিত্তিক থ্রিলার এয়ারলিফট চলচ্চিত্রে। ২০১৬ সালে কৌর আমেরিকান টিভি সিরিজ ওয়েওয়ার্ড পাইন-এর ২য় সিজনে রেবেকা ইয়েডলিনের চরিত্রে অভিনয় করতে শুরু করেন।

চলচ্চিত্রাবলি

তথ্যসূত্র

বহিঃসংযোগ

 
 বলিউড হাঙ্গামায় নিম্রত কৌর

১৯৮২-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় মঞ্চ অভিনেত্রী
হিন্দি চলচ্চিত্র অভিনেত্রী
দিল্লি পাবলিক বিদ্যালয়ের প্রাক্তন শিক্ষার্থী
ভারতীয় শিখ
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
রাজস্থানের অভিনেত্রী
আবেল তাসমান

আবেল ইয়ানসোন তাসমান (ওলন্দাজ ভাষায় Abel Janszoon Tasman, ; ১৬০৩ – ১০ই অক্টোবর ১৬৫৯) ছিলেন একজন ওলন্দাজ নৌ-অভিযাত্রী ও ব্যবসায়ী। তিনি ওলন্দাজ পূর্ব ভারত কোম্পানির হয়ে ১৬৪২ ও ১৬৪৪ সালের অভিযাত্রাগুলিতে অংশ নেওয়ার জন্য পরিচিত। তিনিই প্রথম ইউরোপীয় অভিযাত্রী হিসেবে ভান ডিমেন্স ল্যান্ড (বর্তমান তাসমানিয়া) এবং নিউজিল্যান্ড দ্বীপগুলি আবিষ্কার করেন। এছাড়াও তিনি ফিজি দ্বীপপুঞ্জ প্রথমবারের মত দেখতে পান।

তথ্যসূত্র 

ওলন্দাজ অভিযাত্রী
১৬০৩-এ জন্ম
১৬৫৯-এ মৃত্যু
২০১৭ লাল শাহবাজ কালান্দারের মাজারে বোমা হামলা

পাকিস্তানের জামশোরো জেলার সেওহানে অবস্থিত লাল শাহবাজ কালান্দারের মাজারে ২০১৭ সালের ১৬ ফেব্রুয়ারিতে একটি আত্মগাতী বোমা হামলার ঘটনা ঘটে। সন্ধ্যায় মাজারে ভক্তরা আধ্যাত্বিক সুফি সাধনায় লীন থাকা অবস্থায় বোমা হামলাটি করা হয়। স্থানীয় হাসপাতালের সূত্রমতে, নারী ও শিশুসহ প্রায় ৮৩ জন লোক নিহত হন এবং ২৫০ জনের অধিক আহত হন।
ইরাক এবং খোরাসান রাজ্যের ইসলামিক স্টেট (একটি মৌলবাদী সংগঠন) এই হামলার দায় স্বীকার করে। সাম্প্রতিক সন্ত্রাসী হামলা ধারাবাহিকতা হিসেবে হামলাটি করা হয়। পাকিস্তানি কর্তৃপক্ষ দাবি করে যে হামলাটি আফগানিস্তান থেকে পরিকল্পিতভাবে করা হয়।

তথ্যসূত্র

পাকিস্তানি সন্ত্রাসী
২০১৭-এ এশিয়া
২০১৭-এ পাকিস্তান
জামশরু জেলা
আফগানিস্তান–পাকিস্তান সম্পর্ক
আন্তর্জাতিক বিশুদ্ধ ও ফলিত পদার্থ সংস্থা

আন্তর্জাতিক বিশুদ্ধ ও ফলিত পদার্থ সংস্থা ('আই ইউ পি এ পি) এর লক্ষ্য হল সারাবিশ্বের পদার্থবিজ্ঞানে উন্নয়ন করতে সাহায্য করা,পারস্পরিক সাহায্যের মাধ্যমে পদার্থ বিজ্ঞানের উন্নয়ন করে মানব সভ্যতাকে এগিয়ে নেয়া।১৯২২ সালে এ সংস্থা গঠিত হয় এবং ১৯২৩ সালে প্যারিসে প্রথম সভা অনুষ্ঠিত হয়।
 
আই ইউ পি এ পি আন্তর্জাতিক ভাব বিনিময়,বিজ্ঞান প্রকাশনা;বিজ্ঞান গবেষণা এবং শিক্ষা;বৈজ্ঞানিক প্রতীক,আদর্শ ব্যবহারে আন্তর্জাতিক ঐকমত্যে পৌঁছান এবং অন্যান্য সংস্থার সাথে শৃঙ্খলা বিশৃঙ্খলা নিরসন এর মাধ্যমে সহযোগিতা বৃদ্ধি।

আই ইউ পি এ পি আন্তর্জাতিক বিজ্ঞান সমিতি এর সদস্য।

তথ্যসূত্র 

আন্তর্জাতিক বৈজ্ঞানিক সংস্থা
পদার্থবিজ্ঞান সংস্থা
পিউ রিসার্চ সেন্টার

পিউ রিসার্চ সেন্টার () মার্কিন যুক্তরাষ্ট্র-ভিত্তিক জনমত জরিপ ও গবেষণা প্রতিষ্ঠান। এটি যুক্তরাষ্ট্রসহ সারাবিশ্বের সামাজিক বিষয়ে জনমত সম্পর্কে সেবা দেয়।

ইতিহাস

তথ্যসূত্র 

মার্কিন যুক্তরাষ্ট্রের জনমত গবেষণা প্রতিষ্ঠান
সামাজিক পরিসংখ্যানিক উপাত্ত
নাইজারসরাস

নাইজারসরাস হচ্ছে রেবাকিসৌরিডি গোত্রের ও সাউরোপোডা প্রজাতির এক ধরনের ডাইনোসর যেটির অস্তিত্ব ১১.৫ থেকে ১০.৫ কোটি বছর পূর্বে  খড়িময় যুগে পৃথিবীতে বিদ্যমান ছিল। এই ডাইনোসরের ফসিল আবিষ্কৃত হয় মূলত পশ্চিম আফ্রিকার দেশ নাইজারের গেডুফেআউয়া নামক মরুভূমি অঞ্চলে। এই ডাইনোসরের ফসিল নিয়ে বিশদ জানা যায় ১৯৭৬ সালে কিন্তু এর দেহের বাকি অবশিষ্টাংশ পাওয়ার পর ১৯৯৯ সালে এই ডাইনোসরের প্রজাতিকে "নাইজেসৌরাস ট্র্যাকিটি" নামক বৈজ্ঞানিক নাম প্রদান করা। এই ডাইনোসরের প্রজাতিটির নামের আসল অর্থ হলো "নাইজারের সরীসৃপ" আর বৈজ্ঞানিক প্রদান করা হয় মূলত জীবাশ্র্মবিজ্ঞানী ফিলিপ টাকেটের নামানুসারে যিনি প্রথম এই প্রজাতির ডাইনোসরের হদিস পেয়েছিলেন।

নাইজারসরাস ৯ মিটার লম্বা (৩০ ফিট), যা  সাউরোপোডের সদস্য হিসেবে খুবই ছোট আকৃতির। ওজনে এই ডাইনোসোরটি ছিল ৯ টন যা ওজনে বর্তমান সময়ের হাতির সমান। কিন্তু জীবাশ্মে পাওয়া এর কঙ্কাল মূলত প্রাকৃতিক উপায়ে বায়ুতে পরিপূর্ণ ছিল কিন্তু এর অঙ্গ-প্রত্যঙ্গ ছিল সুগঠিত। খাদ্যগ্রহণের জন্য ফেনেস্ট্রা (খুলি এবং ভেরটেব্রেটস্‌ এর সংযোগ স্থান) সহযোগে হাল্কা হাঁড় সমেত এর কঙ্কালতন্ত্র বিশেষভাবে সুগঠিত। ৫০০টি দাঁতসহ নাইজারসরাস ডায়নোসরটির প্রশস্ত মুখ রয়েছে, যা প্রতি ১৪ দিন পর পর প্রতিস্থাপিত হয়। এছাড়া এর চোয়ালে বিশেষ সুরক্ষার জন্য কেরাটিন (এক ধরনের প্রোটিন যা উপকলা কোষকে সুরক্ষা দেয়) নামক প্রোটিন দ্বারা আবৃত। অন্যান্য চতুষ্পদ প্রাণীদের মতো না হয়ে বরং এর দাঁতালো হাঁড়গুলো কঙ্কালের বাকি অংশগুলোর সাথে সামঞ্জস্য রেখে অনুপ্রস্থভাবে আবর্তিত হয়ে থাকে, যাতে করে এর দাঁতগুলো যেন বেশি সম্মুখভাগে অবস্থিত না হয় পরে।

নাইজারসরাসদের নিকটবর্তী সম-গোত্রীয় ডাইনোসররা রেবাকিসৌরিডি পরিবারের অন্তর্ভুক্ত যারা আবার সাউরোপোডা গোত্রের ডাইনোসরদের বৃহৎ-পরিবার ডাইপ্লোডোকোডিয়া অংশভুক্ত। এর মস্তিষ্কের যে অংশ ঘ্রাণ শক্তি সচল রাখে, তা মূলত অনুন্নত, যদিও এর মস্তিষ্কের গঠন তুলনাগত দিক দিয়ে অন্যান্য ডাইনোসর থেকে আলাদা। পাশাপাশি নাইজারসরাসদের মাথা কি নিম্নাভিমুখে ছিল নাকি সাউরোপোডা গোত্রের ডাইনোসরদের মতো আনুভূমিক ছিল, তা নিয়ে বিশেষজ্ঞদের মধ্যে বিতর্ক রয়েছে। নাইজারসরাসরা নদী অঞ্চলে বসবাস করতো এবং এর খাদ্যাভাসের তালিকার মধ্যে ছিল ফার্ন, অ্যাকুইসিটাম ও সপুষ্পক উদ্ভিদের মতো গাছপালাগুলো। এছাড়া মেরুদণ্ডী প্রাণীদের মধ্যে, যেখানে নাইজারসরাসদের অস্তিত্বের হদিস মিলেছিল, সেই জায়গায় এই ডাইনোসরের জীবাশ্ম ছিল খুব সচরাচর এবং এই ডাইনোসরের স্বভাব অন্যান্য থেরোপোডা ও ক্রোকোডাইলোমোরফসের মতো মহাপ্রাণীয় (মেগাফউনা) গোত্রের প্রাণীদের সাথে ছিল সামঞ্জস্যপূর্ণ।

তথ্যসূত্র

 
জীবাশ্মবিজ্ঞান
জীবাশ্ম জীববিজ্ঞান
নলিনীকান্ত কর

নলিনীকান্ত কর (১৮৮৭ - ১৬ সেপ্টেম্বর ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।

প্রারম্ভিক জীবন 
বিপ্লবী নলিনীকান্তের জন্ম হয়েছিল নদিয়া জেলার কুমারখালীতে। পিতার নাম শশীভূষণ কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন।

বিপ্লবী কর্মকাণ্ড 
১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।

অজ্ঞাতবাস 
পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথনাথ বিশ্বাস, সতীশচন্দ্র চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন।

শেষ জীবন 
চন্দননগরের প্রবীন বিপ্লবী ও প্রবর্তক সংঘের নেতা  মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের  সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।

মৃত্যু 
১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।

তথ্যসূত্র 

১৮৮৭-এ জন্ম
১৯৮০-এ মৃত্যু
ভারতের স্বাধীনতা আন্দোলন
নদিয়া জেলার ব্যক্তি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ইয়াহিয়া আবু ইসহাক

ইয়াহিয়া আবু ইসহাক (, তিফিনাগ: ⵖⴰⵀⵉⴰ Boⵓⵙⵀⴰⴽⵉ, ) হলো একটি আলজিয়ার্স, আবাসিক প্রশাসনিক ও বাণিজ্যিক প্রতিবেশী কমিউন মধ্যে অবস্থিত বাব দর্শকের উপজাতি।

বিবরণ 
নেইবারহুড "ইয়াহিয়া আবু ইসহাক", পরিচিত হতে একটি চীনাপাড়া, শহরের একটি আবাসিক প্রশাসনিক ও বাণিজ্যিক জোন আলজিয়ার্স.

ইতিহাস 
নেইবারহুড শহরের উন্নয়নের অংশ হিসেবে ৮ নভেম্বর, ১৯৭৮ এর ফরমান দ্বারা তৈরি করা হয়েছে, আলজিয়ার্স।

পরিবহন

রেলগাড়ি 
 বাব দর্শক ট্রেন স্টেশন
 কাসাব্লাংকা ট্রেন স্টেশন
 ভ্যালি ব্রাউনিং ট্রেন স্টেশন

ট্রামে

দরদালান

তথ্যসূত্র 

আলজিয়ার্সের প্রতিবেশী
আলজিয়ার্স
আলজেরিয়া
আলজেরিয়ার বিপণী এলাকা ও সড়ক
আবু ইসহাক
বিপণী পাড়া ও সড়ক
দামা দম মাস্ত কালান্দার

দমা দম মাস্ত কালান্দার (, ) একটি আধ্যাত্মিক গান।  গানটির মূল ভাষা পাঞ্জাবি। এর রচয়িতার নাম বা রচনাকাল সম্পর্কে সঠিক তথ্য জানা যায়নি; তবে এটি সিন্ধ অঞ্চলের সূফী লালবাবা শাহবাজ কালান্দারের সম্মানে রচিত, যার রওজা জামশোরো জেলার সেওহানে অবস্থিত। যদিও বলা হয়ে থাকে যে এই কাওয়ালিটি আমীর খসরুর মূল প্রার্থনা থেকে নেয়া যেটি পরবর্তিতে বুল্লেহ শাহ পরিমার্জন করেন এবং তাতে তার পীর লালবাবা শাহবাজ কালান্দার-এর স্তুতি যোগ করেন। এই লালবাবা শাহবাজ কালান্দার হিন্দু ও মুসলিমদের মধ্যে ঐক্য সাধনের জন্য বিশেষ অবদান রেখেছেন।

বাবা বুল্লে শাহ ও লালবাবা শাহবাজ কালান্দারের ব্যাপক প্রভাব রয়েছে পাঞ্জাবের উভয় অংশেই। এই অঞ্চলের সূফীবাদে, বিশেষতঃ সঙ্গীতে তাদের ব্যাপক প্রভাব আছে; যেমনটি আছে বাংলাদেশে হাছন রাজা আর মাইজভান্ডারীর।

দমা দম মাস্ত কালান্দার এর অন্যতম সুরকার আশিক হোসেন; কবি সাগর সিদ্দিকীর অনুরোধে গান ‌‌‌‌‌‌‌“লাল মেরি পাত”-এর সুর করে দিয়েছিলেন আশিক হোসেন এবং মূলত এই সুরেই গানটি বহু সিনেমায় ব্যবহৃত হয়। “দমা দম মাস্ত কালান্দার” গানটিতে বিভিন্ন সময় বিভিন্ন দেশের বিভিন্ন প্রখ্যাত শিল্পিরা কন্ঠ দিয়েছেন; নূর জাহান, নুসরাত ফতেহ আলী খান, রুনা লায়লা, জগজিৎ সিং, আবিদা পারভীন, নুরেন বোনেরা, সামি ইউসুফ তাদের অন্যতম।

তথ্যসূত্র

সুফি সঙ্গীত
ভারতীয় সঙ্গীত
পাকিস্তানি সঙ্গীতশিল্পী
কাউয়ালী সঙ্গীত
নুসরাত ফতেহ আলী খান
রুনা লায়লা
ভারতীয় গান
১৯৬৯-এর গান
ইসলামি সঙ্গীত
নুসরাত ফাতেহ আলী খানের গান
গানের বছর অজানা
রাহাত ফাতেহ আলী খানের গান
পাঞ্জাবি ভাষার গান
নেহা কক্কড়ের গান
২০১৭ পাকিস্তান সুপার লিগ

২০১৭ পাকিস্তান সুপার লিগ বা পিএসএল ২ (স্পন্সরশিপের কারণে এইচবিএল পিএসএল ২০১৭ হিসাবে পরিচিত) হল পাকিস্তানের দেশীয় ক্রিকেটের সর্বাধিক গুরুত্বপূর্ণ পাকিস্তান সুপার লিগের দ্বিতীয় আসর। এটি একটি ফ্র্যাঞ্চাইজি টুয়েন্টি২০ ক্রিকেট লিগ যা পাকিস্তান ক্রিকেট বোর্ড কর্তৃক ২০১৬ সালে শুরু হয়। এ খেলাটি পাঁচটি দল নিয়ে সংযুক্ত আরব আমিরাতে অনুষ্ঠিত হচ্ছে।

১৯ অক্টোবর ২০১৬ সালে, ২০১৭ সালের খেলোয়াড় নির্ধারণ করার সময় লিগের চেয়ারম্যান নজম শেঠি ঘোষণা করেছিলেন যে দেশের নিরাপত্তা ব্যবস্থা স্থিতিশীল থাকলে ২০১৭ সালের ফাইনাল লাহোরে আয়োজন করা সম্ভব।

উদ্বোধনী অনুষ্ঠান 
২০১৭ আসরে উদ্বোধনী অনুষ্ঠান ৯ ফেব্রুয়ারি দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। অনুষ্ঠান উপস্থাপনা করেন অভিনেতা ফাহাদ মুস্তফা।

স্কোয়াড

প্রচার ও মিডিয়া কভারেজ 
পাকিস্তান সুপার লিগ দ্বিতীয় সেশনের অফিসিয়াল সঙ্গীত আব খেল জমেগা ১ জানুয়ারি ২০১৭ সালে মুক্তি পায়। পাকিস্তানি সুরকার আলী জাফর গানের রচয়িতা, সুরকার এবং কন্ঠও দিয়েছেন তিনি। বল্লে বল্লে শিরোনামে আরও একটি গান মুক্তিপায় ৩১ জানুয়ারি ২০১৭ তারিখে এবং গানটি গেয়েছেন শেহজাদ রায়।

অংশগ্রহণকারী দল

মাঠ

লিগ পর্ব

প্লে অফ 
সকল সময় পাকিস্তান স্থানীয় সময় (ইউটিসি+০৫:০০) অনুসারে

কোয়ালিফায়ার ১

বিদায়

কোয়ালিফায়ার ২

ফাইনাল

পুরস্কার ও পরিসংখ্যান

সর্বাধিক রান

সর্বোচ্চ উইকেট

তথ্যসূত্র

বহিঃসংযোগ

পাকিস্তান সুপার লিগ
২০১৭-এ পাকিস্তানি ক্রিকেট
গাদ্দাফি স্টেডিয়াম
২০১৭-এ আমিরাতি ক্রিকেট
নরম্যান প্রিস্টন

নরম্যান প্রিস্টন, এমবিই (; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন।

১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন।

ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে।

তথ্যসূত্র

আরও দেখুন 
 চার্লি ডেভিস
 ট্রেভর গডার্ড
 হাইঞ্জ জনসন
 জন উইজডেন

বহিঃসংযোগ 
 ক্রিকইনফো

ক্রিকেট ঐতিহাসিক ও লেখক
১৯০৩-এ জন্ম
১৯৮০-এ মৃত্যু
উইজডেন ক্রিকেটার্স অ্যালমেনাকের সম্পাদক
ইংরেজ পুরুষ সাংবাদিক
অর্ডার অব দ্য ব্রিটিশ এম্পায়ার পদক বিজয়ী
নোলা

শিশুদের দন্তোদগমের বা প্রথম দাঁত উঠবার সময় কামড়ানোর জন্য কাষ্ঠনির্মিত বা কাঠের দ্বারা তৈরি দন্ড। তবে পূর্বে কাঠের দ্বারা তৈরি হলেও বর্তমানে উন্নতমানের প্লাস্টিক এবং রাবারের দ্বারা তৈরি নোলাও কিনতে পাওয়া যায়।

ঝুঁকি 
বাজারে অনেক ধরনের নোলা কিনতে পাওয়া গেলেও, তাদের অধিকাংশই নির্ভরযোগ্য নয়। বেশি মুনাফা আদায়ের জন্য সস্তা কাঁচামাল দিয়ে তৈরি হওয়াতে বেশীরভাগ নোলাই শিশুদের স্বাস্থ্যের জন্য ঝুঁকিপূর্ণ।

ঝুঁকিপূর্ণ পণ্য দেয়ার ফলে শিশুদের যে সকল সমস্যা দেখা দিতে পারে তাদের মধ্যে উল্ল্যেখযোগ্য:
 মস্তিষ্কের অসামজস্য বিকাশ
 শিক্ষাগত প্রতিবন্ধকতা
 ক্যান্সারের ঝুঁকি
ইউরোপিয়ান কমিশনের বিজ্ঞানভিত্তিক কমিটি প্লাস্টিকের পণ্য হতে নরম করবার জন্য ব্যবহৃত '''phthalate softeners''' নামক বিষাক্ত পণ্য যা শিশুদের জন্য তৈরি করা খেলনা এবং নোলাতে ব্যবহৃত হত তা নিষিদ্ধ করেছে।

তথ্যসূত্র 

দাঁত
শৈশব
বাচ্চার পরিচর্যা
বাল্যকাল
জলভরা

জলভরা সন্দেশ তালশাঁস আকৃতির কড়াপাকের এক বিশেষ সন্দেশ। হুগলি জেলার সূর্যকুমার মোদক এর আবিষ্কর্তা।

ইতিহাস
ভদ্রেশ্বরের তেলেনীপাড়ায় বন্দ্যোপাধ্যায়দের জমিদার বাড়ির দাবিতেই এই মিষ্টি প্রথম বানান সূর্য মোদক ১৮১৮ সালে। প্রথম জামাইষষ্ঠীতে নতুন জামাইকে ঠকানোই ছিল এটি বানাবার মূল উদ্দেশ্য। কড়াপাকের সন্দেশের ভিতর গোলাপজল ভরে তৈরী হয় তালশাঁস আকৃতির এই মিষ্টি। জামাইষষ্ঠীর দিন নতুন জামাইয়ের পাতে দেওয়া হয় প্রকাণ্ড এই সন্দেশ। তাতে কামড় দেওয়া মাত্র সন্দেশের ভিতর থেকে গোলাপজল ছিটকে জামাইয়ের পাঞ্জাবিতে গিয়ে পড়ে। জামাইকে ঠকানো এই সন্দেশের শুরু সেই থেকে।

প্রস্তুত প্রক্রিয়া
এই সন্দেশ বানাবার মূল উপাদান ছানা, চিনি, গোলাপজল ও শীতকালে নলেন গুড়। সূর্য মোদকের দোকানে গোলাপজল আসে নিয়ম মেনে কনৌজ থেকে। কিছুটা সন্দেশ প্রথমে ছাঁচের মধ্যে দিয়ে আঙুলের চাপে একটা গর্ত করে নেওয়া হয়। সেই গর্তে গোলাপজল ঢেলে আবার সন্দেশ দিয়ে বাকিটা ঢেকে ছাঁচের মুখ বন্ধ করে দিতে হয়। এভাবেই জলভরা সন্দেশ তৈরী করা হয়।

তথ্যসূত্র

সন্দেশ
ডিএনএ ন্যানোপ্রযুক্তি

ডিএনএ ন্যানোপ্রযুক্তি ডিএনএ ন্যানোপ্রযুক্তি প্রযুক্তিগত ব্যবহারের জন্য কৃত্রিম নিউক্লিক অ্যাসিড এর কাঠামো ও নকশা উৎপাদন করাকে বলা হয়। এই ক্ষেত্রে, নিউক্লিক আসিডকে ডিএনএ ন্যানোপ্রযুক্তির জন্য অজৈব প্রকৌশল উপকরণ হিসেবে ব্যবহার করা হয় বরং জীবিত কোষে জেনেটিক তথ্য বাহক হিসেবের চেয়ে।গবেষকরা এই ক্ষেত্রের জন্য দুই এবং ত্রিমাত্রিক স্ফটিক কেলাস, ন্যানো টিউব, পলিহেড্রা ও আরবিটারি আকার এবং কার্যকরী ডিভাইস যেমন আণবিক মেশিন ও ডিএনএ কম্পিউটার তৈরি করেছেন। এই ক্ষেত্রের ব্যবহার স্ট্রাকচারাল জীববিদ্যা এবং প্রাণপদার্থবিদ্যার প্রাথমিক সমস্যা সমাধান থেকে শুরু করে এক্স-রে ক্রিস্টালোগ্রাফি,পারমাণবিক চৌম্বকীয় অনুরণন, বর্ণালিবীক্ষণ এবং প্রোটিনের কাঠামো নির্ধারণ করার একটি হাতিয়ার হিসেবে ব্যবহার করা শুরু হয়।এছাড়াও আণবিক স্কেলে ইলেকট্রনিক্স ও nanomedicineএর সম্ভাব্য ব্যবহারের উপর গবেষণা চলছে।

মৌলিক ধারনাসমূহ

এক্সটেন্ডেড কেলাস

ডায়নামিক ডিএনএ ন্যানোপ্রযুক্তি 

ডায়নামিক ডিএনএ ন্যানোপ্রযুক্তি নিউক্লিক অ্যাসিড সিস্টেম বিরচণের উপর গুরুত্ত্ব দেয় তাদের ডায়নামিক বৈশিষ্ট্যের সাথে, যেমন গুনতি এবং যান্ত্রিক গতি হিসাবে। এদের মধ্যে সামান্য ওভারল্যাপ দেখা যায় structural এবং dynamic DNA ন্যানোপ্রযুক্তিতে, কারণ কাঠামো দাহনের মাধ্যমে পুনবিন্যাস করা যায় বা এদের প্রথম অবস্থায় ডানামিক করার জন্য তৈরী করা যায়।

Materials and methods

আরও দেখুন 
 International Society for Nanoscale Science, Computation, and Engineering
 Comparison of nucleic acid simulation software
 Molecular models of DNA
 Nanobiotechnology

তথ্যসূত্র

আরো পড়ুন 
সাধারণঃ
 |title= অনুপস্থিত বা খালি  (সাহায্য) 
—An article written for laypeople by the founder of the field
 |title= অনুপস্থিত বা খালি  (সাহায্য) 
—A review of results in the period 2001–2010
 |title= অনুপস্থিত বা খালি  (সাহায্য) 
—A more comprehensive review including both old and new results in the field
 |title= অনুপস্থিত বা খালি  (সাহায্য) 
and |title= অনুপস্থিত বা খালি  (সাহায্য) 
.—A news article focusing on the history of the field and development of new applications
 |title= অনুপস্থিত বা খালি  (সাহায্য) 
—A very recent and comprehensive review in the field
নির্দিষ্ট উপক্ষেত্রসমূহ:
 |title= অনুপস্থিত বা খালি  (সাহায্য) 
—A review of nucleic acid nanomechanical devices
 |title= অনুপস্থিত বা খালি  (সাহায্য) 
—A review coming from the viewpoint of secondary structure design
 |title= অনুপস্থিত বা খালি  (সাহায্য) 
—A minireview specifically focusing on tile-based assembly
 |title= অনুপস্থিত বা খালি  (সাহায্য) 
—A review of DNA systems making use of strand displacement mechanisms

বহিগত লিংক 
 International Society for Nanoscale Science, Computation and Engineering
 What is Bionanotechnology?—a video introduction to DNA nanotechnology
 অত্রি পাল

শিরোনামহীন উদ্ধৃতিসহ পাতা‎
নিয়াজ জামান

নিয়াজ জামান একজন বাংলাদেশি অনুবাদক ও গবেষক। তিনি দীর্ঘকাল ঢাকা বিশ্ববিদ্যালয়-এ ইংরেজি ভাষা ও সাহিত্যে অধ্যাপনা করেছেন। শিক্ষাক্ষেত্রে অসামান্য অবদানের স্বীকৃতিস্বরূপ তাকে একুশে পদক (২০২৫) পুরস্কার প্রদান করা হয়।  তিনি একজন বস্ত্রজাত সামগ্রী বিশেষজ্ঞ। বাংলাদেশের প্রসিদ্ধ লোকঐতিহ্য যথা নকশি কাঁথা এবং জামদানি নিয়ে গবেষণা করেছেন এবং এসব বিষয় নিয়ে তিনি রচনা করেছেন দ্য আর্ট অফ কাঁথা এমব্রয়ডারি। ইংরেজি ভাষায় লেখার জন্য তিনিই প্রথম ২০১৩ সালে অনন্যা সাহিত্য পুরস্কার লাভ করেন। ২০১৭ খ্রিষ্টাব্দে তাকে অনুবাদক শ্রেণীতে বাংলা একাডেমি পুরস্কার প্রদান করা হয়। বাংলাদেশের স্বাধীনতার বিরোধিতা ও বঙ্গবন্ধুর হত্যাকাণ্ড সমর্থনের জন্য তিনি বিপুলভাবে সমালোচিত হয়েছেন। বর্তমানে তিনি ইন্ডিপেনডেন্ট ইউনিভার্সিটি, বাংলাদেশ (আইইউবি)-এর ইংলিশ এন্ড মর্ডান ল্যাঙ্গুজেস বিভাগ-এর উপদেষ্টা।

শিক্ষা জীবন
নিয়াজ জামান হলিক্রস কলেজ থেকে উচ্চ মাধ্যমিক পাস করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর সম্পন্ন করেন।

কর্মজীবন
নিয়াজ জামান ১৯৭২ সালে ঢাকা বিশ্ববিদ্যালয়ে ইংরেজি বিভাগের প্রভাষক হিসেবে কর্মজীবন শুরু করেন। ১৯৮১ সাল থেকে ১৯৮৩ সাল পর্যন্ত তিনি শিক্ষাবিষয়ক অ্যাটাশে হিসেবে ওয়াশিংটন ডিসি বাংলাদেশ দূতাবাসে অধিভুক্ত ছিলেন। ২০০৩ সাল থেকে ২০০৬ সাল পর্যন্ত তিনি নিউ এজ পত্রিকার সাহিত্য সম্পাদক হিসেবে দায়িত্ব পালন করেন। তিনি বাংলাদেশের খ্যাতনামা নারী কথাসাহিত্যিকদের বেশকিছু গ্রন্থ ইংরেজিতে অনুবাদ করেছেন। তিনি ব্যতিক্রমধর্মী সংগঠন "গাঁথা" গড়ে তুলেছেন। সংগঠনটি বাংলা ও ইংরেজি মাধ্যমের নারী লেখকদের প্ল্যাটফর্ম হিসেবে বিবেচিত।

সাহিত্যকর্ম
 দ্য কনফেশনাল আর্ট অফ টেনেসি উইলিয়াম
 দ্য আর্ট অফ কাঁথা এমব্রয়ডারি
 অ্যা ডিভাইডেড লেগেসি: দ্য পার্টিশন ইন সিলেক্টেড নভেলস্‌ অফ ইন্ডিয়া, পাকিস্তান অ্যান্ড বাংলাদেশ
 দ্য ক্রুকড্‌ নীম ট্রি
 দ্য ড্যান্স অ্যান্ড আদার স্টোরিজ
 দিদিমাস নেকলেস অ্যান্ড আদার স্টোরিজ

পুরস্কার ও সম্মাননা
 একুশে পদক (২০২৫)
 বাংলা একাডেমি সাহিত্য পুরস্কার (২০১৭)
 আমেরিকান অ্যালামনাই অ্যাসোসিয়েশন এডুকেশন অ্যাওয়ার্ড (২০১৭)
 লেখিকা সংঘ পুরস্কার (২০১৫)
 অনন্যা সাহিত্য পুরস্কার - (২০১৩)
 জাতীয় আর্কাইভস পুরস্কার 
 এশিয়া উইক শর্ট স্টোরি অ্যাওয়ার্ড
 আতোয়ার হোসেন পুরস্কার

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর বাংলাদেশী লেখিকা
২১শ শতাব্দীর নারী অনুবাদক
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী লেখিকা
বাংলাদেশী নারী অনুবাদক
অনুবাদ সাহিত্যে বাংলা একাডেমি সাহিত্য পুরস্কার বিজয়ী
অনন্যা সাহিত্য পুরস্কার বিজয়ী
ঢাকা বিশ্ববিদ্যালয়ের শিক্ষক
হলি ক্রস কলেজ, ঢাকার প্রাক্তন শিক্ষার্থী
বাংলাদেশী শিক্ষায়তনিক
বাঙালি লেখক
বাংলা-ইংরেজি অনুবাদক
বাংলা একাডেমি সাহিত্য পুরস্কার বিজয়ী
২০২৫-এ একুশে পদক বিজয়ী
দেলোয়ার হোসেন (বীর বিক্রম)

শহীদ দেলোয়ার হোসেন (জন্ম: অজানা - মৃত্যু: ১৭ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ দেলোয়ার হোসেনের জন্ম ব্রাহ্মণবাড়িয়া জেলার বাঞ্ছারামপুর উপজেলার দড়িভেলানগর গ্রামে। তার বাবার নাম জায়েদ আলী মুন্সি এবং মায়ের নাম মাছুমা খাতুন। তার স্ত্রীর নাম আনোয়ারা বেগম। তার কোনো ছেলেমেয়ে নেই।

কর্মজীবন 
পাকিস্তান সেনাবাহিনীর মেডিকেল কোরে চাকরি করতেন দেলোয়ার হোসেন। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি মাস থেকে ছুটিতে বাড়িতে ছিলেন।

মুক্তিযুদ্ধে ভূমিকা 
মুক্তিযুদ্ধ শুরু হলে দেলোয়ার হোসেন যুদ্ধে যোগ দেন। আগে থেকেই তার অস্ত্র চালনার এবং যুদ্ধের প্রশিক্ষণ নেওয়া ছিলো।  ভারতে গিয়ে দেলোয়ার হোসেন দেখা করেন নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের মুক্তিযোদ্ধাদের সঙ্গে। তাদের সঙ্গে কয়েক দিন থাকেন। পরে ১৮ জনের একটি দল গঠন করে সেই দলের নেতৃত্ব দেওয়া হয় তার ওপর। তাদের দেশের ভেতরে পাঠানো হয় হিট অ্যান্ড রান পদ্ধতিতে গেরিলাযুদ্ধ করার জন্য। দেলোয়ার হোসেন তার দল নিয়ে প্রথমে কিছুদিন  কুমিল্লা জেলার বিভিন্ন স্থানে ছোটখাটো কয়েকটি গেরিলা অপারেশন করেন। এরপর কুমিল্লা অঞ্চলে অবস্থান করা তাদের জন্য বিপজ্জনক হয়ে পড়লে তারা চলে যান নোয়াখালীর মুক্ত এলাকায়। মুক্ত এলাকায় অবস্থান করে তারা মাঝেমধ্যেই পাকিস্তান সেনাবাহিনীর ওপর ঝটিকা আক্রমণ চালাতে থাকেন। আক্রমণ চালিয়েই তারা নিরাপদ স্থানে সরে যেতেন। পাকিস্তানি সেনারা তাদের খুঁজে পেত না। তাদের এসব আক্রমণে পাকিস্তানিদের বেশ ক্ষয়ক্ষতি হয়।
পরে সেক্টর হেডকোয়ার্টারের নির্দেশে জুলাই মাসে দেলোয়ার হোসেন তার দল নিয়ে চলে আসেন  চাঁদপুর জেলার মতলব উপজেলায় । সেখানে অবস্থানকালে পাকিস্তান সেনাবাহিনী তাদের গতিবিধি টের পেয়ে যায়। ১৯৭১ সালের ১৭ জুলাই পাকিস্তানি সেনাদের একটি বড় দল তাদের আক্রমণ করে। দেলোয়ার হোসেন সহযোদ্ধাদের নিয়ে সাহসিকতার সঙ্গে আক্রমণ মোকাবিলা করছিলেন। অনেকক্ষণ ধরে যুদ্ধ হয়। যুদ্ধের একপর্যায়ে তার বুকে গুলি লাগে। সঙ্গে সঙ্গে তার জীবনপ্রদীপ নিভে যায়। সহযোদ্ধারা পরে তার মরদেহ নৌকাযোগে গ্রামের বাড়িতে নিয়ে যান। সেখানে তাকে সমাহিত করা হয়।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
১৯৭১-এ শহীদ মুক্তিযোদ্ধা
২-এর বর্গমূল

গণিতে ২ এর বর্গমূল, ( বা ) হলো একটি ধনাত্মক অমূলদ সংখ্যা যাকে নিজের সাথে গুণ করলে ফলাফল ২ পাওয়া যায়। যেহেতু  কে নিজের সাথে গুণ করলেও একই ফলাফল পাওয়া যায়, সেহেতু  থেকে এর ঋণাত্মক প্রতিপক্ষ আলাদা করতে একে অধিক সঠিকভাবে দুই এর প্রধাণ বর্গমূল বলা যায়। জ্যামিতির ভাষায়, পিথাগোরাসের উপপাদ্য অনুসারে ২ এর বর্গমূল হল এক একক দৈর্ঘ্য সম্পন্ন বর্গক্ষেত্রের কর্ণের দৈর্ঘ্য।  সংখ্যাটিকে সর্বপ্রথম আবিষ্কৃত অমূলদ সংখ্যা হিসেবে ধরা হয়।  

২ এর বর্গমূলের মূলদ সন্নিকট,,যাহা ,পাওয়া যায় ব্যাবিলনীয় অ্যালগরিদমের চতুর্থ ধাপ থেকে, যা শুরু হয় a০=১ থেকে এবং ইহা আপাতভাবে খুব বড় ১.৬×১০−১২ : ইহার বর্গ হল ২.০০০০০০০০০০৪৫...
সাধারণত মূলদ সন্নিকট (≈১.৪১৪২৯) ব্যবহৃত হয়. ইহার হর ৭০, তা ছাড়াও ইহা সঠিক মানের চেয়ে (প্রায় +০.৭৪×১০−৪) কম. যেহেতু ইহা ২ এর বর্গমূলের অবিরত ভগ্নাংশের খুব নিকটে তাই যে কোন মূলদ সন্নিকট যাহার হর ১৬৯ এর থেকে ছোট তাকে উন্নততর বলা যেতে পারে যেহেতু এর পরবর্তী সন্নিকটের ত্রূটি প্রায় -০.১২×১০−৪.
   এর সাংখিক মান (সংক্ষিপ্ত) দশমিকের পর ৬৫ ঘর পর্যন্তপর্যন্ত হল: 
১.৪১৪২১ ৩৫৬২৩ ৭৩০৯৫ ০৪৮৮০ ১৬৮৮৭ ২৪২০৯ ৬৯৮০৭ ৮৫৬৯৬ ৭১৮৭৫ ৩৭৬৯৪ ৮০৭৩১ ৭৬৬৭৯ ৭৩৭৯৯...(ওইআইস (OEIS) এর অনুক্রম A০০২১৯৩ অনুযায়ী)

ইতিহাস 
ব্যাবিলনের একটি মাটির বাড়ি YBC ৭২৮৯(১৮০০-১৬০০ খ্রীষ্ট্পূর্বাব্দে) তে চারটি ষড়ভূজাকৃতি গঠন ১ ২৪ ৫১ ১০ লক্ষ্য করা গেছে যাহা  এর সঠিক নিকটস্থ মান উল্লেখ করে[১] যেহেতু ইহাতেও ছয় দশমিক অঙ্ক উপস্থিত রয়েছে এবং ইহাই  এর সবচেয়ে সঠিক তিন ঘর ষড়ভূজাকৃতি উপস্থাপনা, যা হল:

1==

তথ্যসূত্র 

বীজগাণিতিক সংখ্যা
দ্বিঘাত অমূলদ সংখ্যা
গাণিতিক ধ্রুবক
পিথাগোরাসের উপপাদ্য
মাই ডার্লিং

মাই ডার্লিং হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

অভিনয়
 শাকিব খান
 অপু বিশ্বাস
 অমিত হাসান
 প্রবীর মিত্র
 রেহানা জলি
 কাবিলা

নির্মাণ 
২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়।

সমালোচনা
দীর্ঘদিন ধরে চলচ্চিত্রটির প্রধান অভিনেতা শাকিব খান ও অপু বিশ্বাস শিডিউল না দেওয়ার কারণে আটকে যায় চলচ্চিত্রের কাজ। এবিষয়ে চলচ্চিত্রের প্রযোজক মনিরুজ্জামান চলচ্চিত্রসংশ্লিষ্ট তিনটি সমিতি বরাবর অভিযোগ পাঠান। ২০১৮ সালের ২০ মার্চ আলাদা আলাদাভাবে বাংলাদেশ চলচ্চিত্র প্রযোজক সমিতি, পরিচালক সমিতি ও শিল্পী সমিতি বরাবর শাকিব খান ও অপু বিশ্বাসের বিরুদ্ধে চিঠি পাঠান প্রযোজক মনিরুজ্জামান। চিঠিতে প্রযোজক মনিরুজ্জামান উল্লেখ করেছেন, ২০১৩ সালের ১ সেপ্টেম্বর মাই ডার্লিং ছবিতে কাজের জন্য চুক্তিবদ্ধ হন শাকিব ও অপু। এই ছবি প্রযোজনা করেছে মনিরুজ্জামানের প্রতিষ্ঠান ‘ড্রাগন এন্টারটেইনমেন্ট’। মনতাজুর রহমান আকবরের পরিচালনায় ছবির শুটিং শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। এরপরই ছবিটির শুটিং আটকে যায়। অভিযোগে প্রযোজক লিখেছেন, ছবির শুটিং সম্পন্ন না হওয়ায় চরম আর্থিক ও সামাজিক ক্ষতির সম্মুখীন হয়েছেন তিনি।

তথ্যসূত্র

বহিঃসংযোগ 
 
 

বাংলাদেশী চলচ্চিত্র
বাংলা ভাষার চলচ্চিত্র
মনতাজুর রহমান আকবর পরিচালিত চলচ্চিত্র
অসমাপ্ত চলচ্চিত্র